|  |
| --- |
| **GODIŠNJE IZVJEŠĆE O FINANCIJSKO - MATERIJALNOM POSLOVANJU**  **ZAVODA ZA PROSTORNO UREĐENJE SISAČKO - MOSLAVAČKE ŽUPANIJE** |
| **ZA 2021. GODINU** |
| **ZAVOD ZA PROSTORNO UREĐENJE SISAČKO - MOSLAVAČKE ŽUPANIJE** |

Sisak, veljača 2022.

**GODIŠNJE IZVJEŠĆE O FINANCIJSKO - MATERIJALNOM POSLOVANJU**

**ZAVODA ZA PROSTORNO UREĐENJE SISAČKO - MOSLAVAČKE ŽUPANIJE**

**ZA 2021. GODINU**

**I.**

Godišnje financijsko izvješće o financijsko materijalnom poslovanju Zavoda ( u daljnjem tekstu: godišnje financijsko izvješće) sastoji se od prikaza ukupnih prihoda i rashoda poslovanja u 2021. godini te Obrazloženja.

**II.**

Ukupni prihodi i rashodi/ izdaci poslovanja u 2021. godini iznose:

|  |  |
| --- | --- |
| **Ukupni prihodi poslovanja u 2021. godini** | **2.587.503,97 kn** |
| Tekuće pomoći iz nenadležnog proračuna | 249.631,73,00 kn |
| Prihodi od imovine | 4,30 kn |
| Prihodi od pruženih usluga | 132.680,00 kn |
| Prihodi iz nadležnog proračuna | 2.205.187,94 kn |
| **Sveukupni rashodi / izdaci poslovanja u 2021. godini** | **2.396.300,38 kn** |
| Rashodi poslovanja | 2.318.540,94 kn |
| Rashodi za nabavu nefinancijske imovine | 77.759,44 kn |
| **Višak prihoda za prijenos u 2022. godinu** | **191.203,59 kn** |

**III.**

Detaljni rashodi poslovanja u 2021. godini prikazani su u realizaciji financijskog plana:



**IV.**

**OBRAZLOŽENJE UZ GODIŠNJE IZVJEŠĆE O FINANCIJSKO - MATERIJALNOM POSLOVANJU ZAVODA ZA PROSTORNO UREĐENJE SISAČKO - MOSLAVAČKE ŽUPANIJE ZA 2021. GODINU**

**I. UVOD**

Sukladno članku 5. Odluke o osnivanju Zavoda za prostorno uređenje Sisačko-moslavačke županije (“Službeni glasnik Sisačko-moslavačke županije“ br. 3/08.) i članku 10. Statuta Zavoda za prostorno uređenje Sisačko-moslavačke županije od 09.09.2019. godine (Klasa: 021-01/19-02/02, Urbroj: 2176-117-02-19-3) Upravno vijeće Zavoda donosi godišnje Izvješće o financijsko-materijalnom poslovanju Zavoda.

Zavod za prostorno uređenje Sisačko-moslavačke županije (nastavno u tekstu: Zavod) osnovan je temeljem Zakona o prostornom uređenju i gradnji («Narodne novine», broj 76/07.) i Odluke o osnivanju Zavoda za prostorno uređenje Sisačko-moslavačke županije (»Službeni glasnik Sisačko-moslavačke županije«, broj 3/08), kao javna ustanova za obavljanje djelatnosti prostornog uređenja Sisačko-moslavačke županije.

Osnovna djelatnost Zavoda određena je člankom 27. Zakona o prostornom uređenju („Narodne novine“, broj 153/13., 65/17., 114/18., 39/19 i 98/19, u daljnjem tekstu: Zakon), a obuhvaća osobito: izradu, odnosno koordinaciju izrade i praćenje provedbe prostornih planova područne (regionalne) razine izradu, izradu izvješća o stanju u prostoru, vođenje informacijskog sustava prostornog uređenja i upravljanje istim u okviru svojih ovlasti, pružanje stručne savjetodavne pomoći u izradi prostornih planova lokalne razine te druge poslove u skladu sa Zakonom i Statutom Zavoda.

Zavod može izrađivati i prostorni plan uređenja grada i općine, generalni urbanistički plan, urbanistički plan uređenja od značaja za Državu, odnosno Županiju te obavljati stručne analitičke poslove iz područja prostornog uređenja, ako to zatraži Ministarstvo ili Župan.

Sukladno Rješenju Ministarstva graditeljstva i prostornoga uređenja, KLASA:UP/I-350-02/17-07/66, URBROJ:531-05-17-4, od 21. prosinca 2017. Zavod može obavljati stručne poslova izrade nacrta prijedloga svih prostornih planova i nacrta izvješća o stanju u prostoru svih razina te obavljati poslove u vezi s pripremom i donošenjem svih prostornih planova i izvješća o stanju u prostoru svih razina iz članka 2. stavka 1. točke 1. Pravilnika o izdavanju suglasnosti za obavljanje stručnih poslova prostornog uređenja („Narodne novine“ br. 136/15.).

Prema Pravilniku o unutarnjem ustrojstvu i načinu rada Zavod ima ustrojena četiri odsjeka (Odsjek zajedničkih poslova, Odsjek za prostorno uređenje, Odsjek za infrastrukturu i razvoj i Odsjek za zaštitu okoliša, prirodnih i kulturnih dobara), sa ukupno dvadeset i četiri radna mjesta.

Završetkom 2021. godine u Zavodu je bilo zaposleno 11 zaposlenika na poslovima:

* ravnatelj Zavoda (VSS)
* stručni suradnik za ekonomske poslove (2 VŠS)
* stručni suradnik - poslovni tajnik (VŠS)
* informatički referent (SSS)
* voditelj odsjeka za prostorno uređenje ( VSS)
* viši savjetnik za prostorno uređenje (VSS)
* savjetnik za prostorno uređenje (VSS)
* viši savjetnik za infrastrukturne sustave (2 VSS)
* voditelj odsjeka za zaštitu okoliša, prirodnih i kulturnih dobara (VSS)

**II. PRIKAZ REALIZACIJE PRIHODA I RASHODA**

Godišnjim financijskim izvješćem za 2021. godinu prikazuje se realizacija prihoda i rashoda. Poslovanje Zavoda za prostorno uređenje Sisačko-moslavačke županije tijekom 2021. godine odvijalo se u skladu s Proračunom Sisačko-moslavačke županije za 2021. godinu („Službeni glasnik Sisačko-moslavačke županije“ br. 26/19.) te izmjenama i dopunama Proračuna Sisačko-moslavačke županije („Službeni glasnik Sisačko-moslavačke županije“ br. 29/19.)

Izvješće o financijskom poslovanju Zavoda za 2021. godinu izrađeno je u skladu sa Zakonom o proračunu (NN 87/08., 136/12. i 15/15.) i Uputama Ministarstva financija.

1. **PRIHODI**

Sredstva za rad i poslovanje Zavoda osiguravaju se, na temelju odobrenih programa, iz sredstava Proračuna Sisačko-moslavačke županije. Zavod može stjecati sredstva i iz drugih izvora, obavljanjem propisane mu djelatnosti u skladu sa Zakonom te potporama, sponzorstvom i darovanjem.

Svoju djelatnost Zavod ne obavlja radi stjecanja dobiti, već sredstva za poslovanje te se eventualno ostvarenu dobit upotrebljava isključivo za obavljanje i razvoj djelatnosti Zavoda.

U promatranom razdoblju Zavod je ostvario sljedeća financijska sredstva:

**A 1. Prihodi iz Županijskog proračuna za financiranje redovite djelatnosti proračunskog korisnika - razdoblje 01.01. - 31.12. 2021.**

Na temelju izvršenja proračuna Sisačko-moslavačke županije u razdoblju od 01.01.- 31.12. 2021. godine Zavod je ostvario prihod od 2.205.187,94 kuna odnosno 100,46 % planiranih sredstava za financiranje redovite djelatnosti Zavoda iz Županijskog proračuna što obuhvaća i iznos od 11.000,00 kn isplaćenih sredstava iz 2020.

**A 2. Vlastiti prihodi koje je proračunski korisnik ostvario obavljanjem pruženih usluga - razdoblje 01.01. - 31.12.2021.**

Sukladno odlukama Župana o povjeravanju poslova Zavod je tijekom 2021. godine nastavio rad na izradi izmjena i dopuna prostornih planova uređenja za gradove i općine i izvješća o stanju u prostoru za pojedine jedinice lokalne samouprave Sisačko-moslavačke županije, koje je započeo tijekom 2019. godine. Zavod je započeo i rad na izradi dokumenata prostornog uređenja, čiju je izradu ugovorio u 2020. godini. Također, Zavod je započeo rad na IV. izmjenama i dopunama Prostornog plana Sisačko-moslavačke županije. Navedeni radovi nastavljeni su i u 2021. godini.

Na osnovi dovršenih radova Zavod je ostvario sljedeće prihode od pruženih usluga:

|  |  |  |
| --- | --- | --- |
| 1. | IV. izmjene i dopune PPUG Novska | 42.000,00 kn |
| 2. | Izvješće o stanju u prostoru Općine Topusko 2016.-2019. | 10.000,00 kn |
| 3. | Izvješće o stanju u prostoru Općine Sunja 2017.-2020. | 9.500,00 kn |
| 4. | Izrada Odluke o izradi IV.ID PPUO Općine Sunja | 5.000,00 kn |
| 5. | Pročišćeni tekst PPUO Sunja | 29.500,00 kn |
| 6. | Izvješće o stanju u prostoru Općine Hrvatska Dubica 2016.-2019. | 10.000,00 kn |
| 7. | III. izmjene i dopune PPUG Hrvatske Kostajnice | 26.680,00 kn |
| **SVEUKUPNO** | | **132.680,00 kn** |

Iz navedenog zaključujemo da je Zavod u 2021. godini imao 100,00% ostvarenje planiranih prihoda.

**A 3. Prihodi koje je proračunski korisnik ostvario iz nenadležnog proračuna - razdoblje 01.01. - 31.12.2021.**

Zavod je ostvario i prihod (sredstva pomoći) iz nenadležnog proračuna, na osnovu sporazuma s Ministarstvom prostornog uređenja, graditeljstva i državne imovine:

Sporazumu o dodijeli sredstava pomoći za unaprjeđenje rada u ISPU u 2021. godini za ulaganje u računalnu opremu i licence………………………………………………………… 50.000,00 kn

Sporazumu o dodijeli sredstava pomoći za unaprjeđenje rada u ISPU u 2021. godini za ulaganje u računalne usluge, opremu i licence………………………………………………………… 49.631,73 kn

Sporazumu o izradi stručno analitičkih poslova u sklopu pripremnih radova za izradu IIDPP Parka prirode Lonjsko polje........................................ 150.000,00 kn

**Ukupno: 249.631,73 kn**

**A.4. Prihodi od financijske imovine**

U 2021. godini na ime kamata na promet financijskim sredstvima Zavoda po tekućem računu Zavoda, Zavod je ostvario prihod u iznosu od 4,30 kuna što iznosi 43 % planiranih sredstava od financijske imovine.

**Rekapitualacija sveukupnih prihoda**

U sljedećoj tablici dat je prikaz sveukupnih prihoda Zavoda u 2021. godini:

|  |  |  |  |
| --- | --- | --- | --- |
| **PRIHODI 01.01.- 31.12.2021.** | **PLANIRANO** | **OSTVARENO** | **%** |
| **PRIHODI POSLOVANJA** | **2.747.451,98** | **2.587.503,97** | **94,18** |
| Tekuće pomoći iz nenadlež. proračuna | 249.631,73 | 249.631,73 | 100,00 |
| Prihodi od imovine | 10,00 | 4,30 | 43,00 |
| Prihodi od pruženih usluga | 132.680,00 | 132.680,00 | 100,00 |
| Prihodi iz nadležnog proračuna | 2.195.130,25 | 2.205.187,94 | 100,46 |

**B. RASHODI**

**B.1. Plaće i ostali rashodi Zavoda - razdoblje 01.01.-31.12.2021.**

Ovom aktivnošću financiraju se plaće zaposlenika Zavoda, plaćanje svih zakonskih obveza (doprinosa i poreza) te ostali nespomenuti rashodi za zaposlenike Zavoda.

Troškovi za zaposlenike u 2021. godini iznose 1.770.632,67 kuna što je 98,18 % planiranih sredstava za ovu namjenu. Sredstva za ove namjene Zavod je uglavnom osigurao iz proračuna Sisačko-moslavačke županije, a djelomično iz vlastitih sredstava.

**B.2. Materijalni rashodi Zavoda - razdoblje 01.01.-31.12.2021.**

Unutar materijalnih rashoda financiraju se naknade troškova za prijevoz zaposlenima, stručna usavršavanja zaposlenika, rashodi za uredski materijal i energiju, zakupnine i najamnine, rashodi za usluge te ostali nespomenuti rashodi, koji se mogu pojaviti tijekom redovitog poslovanja Zavoda. Ukupni materijalni rashodi Zavoda u 2021. godini iznose 544.707,97 kuna, što je 75,58 % planiranih sredstava za ove namjene.

**B 3. Financijski rashodi Zavoda - razdoblje 01.01.-31.12.2021.**

Financijski rashodi pokrivaju plaćanja bankarskih i usluga platnog prometa, a u te svrhe je u 2021. godini utrošeno 3.200,30 kuna, odnosno 99,69 % planiranih sredstava.

**B 4. Rashodi za nabavu nefinancijske imovine Zavoda - razdoblje 01.01.-31.12.2021.**

Rashodi za nabavu nefinancijske imovine se sastoje od rashoda za nabavu proizvedene dugotrajne imovine u iznosu od 77.759,44 kn (odnose se na troškove uredske opreme i namještaja) odnosno 35,32 % planiranih sredstava.

Pregled navedenih rashoda dat je u sljedećoj tablici:

|  |  |  |  |
| --- | --- | --- | --- |
| **RASHODI 01.01.-31.12.2021.** | **PLANIRANO** | **OSTVARENO** | **%** |
| **SVEUKUPNO RASHODI** | **2.747.451,98** | **2.396.300,38** | **87,22** |
| Rashodi poslovanja | **2.527.274,71** | **2.318.540,94** | **91,74** |
| Rashodi za zaposlene | **1.803.370,67** | **1.770.632,67** | **98,18** |
| Materijalni rashodi | **720.693,74** | **544.707,97** | **75,58** |
| Financijski rashodi | **3.210,30** | **3.200,30** | **99,69** |
| Rashodi za nabavu nefinancijske imov. | **220.177,27** | **77.759,44** | **35,32** |
| Rashodi za nabavu neproiz.dug.imovine | **18.000,00** | **0,00** | **0,00** |
| Rashodi za nabavu proiz.dug. imovine | **202.177,27** | **77.759,44** | **38,46** |

**Zaključak**

Visoki stupanj izvršenosti rashodovne strane Financijskog plana Zavoda u okviru programa „Redovita djelatnost“ Zavoda za prostorno uređenje Sisačko-moslavačke županije iznosi 87,22 %, što ukazuje na to da su sredstva za redovan rad i kvalitetno obavljanje osnovne djelatnosti Zavoda pomno planirana i utrošena sukladno financijskom planu Zavoda te ušteđeno dodatnih 12,78% u odnosu na rebalans.

1. **MATERIJALNO POSLOVANJE**

Odlukom ravnatelja Zavoda imenovano je Povjerenstvo za popis imovine za 2021. godinu.

Po obavljenom popisu sadašnja vrijednost imovine Zavoda za prostorno uređenje Sisačko-moslavačke županije iznosi 122.059,82 kuna.

KLASA: 022-02/22-02/02

URBROJ: 2176-117-01-22-1

Sisak, 18.veljača 2022.

**RAVNATELJ:**

**Domagoj Orlić, dipl.ing.prom.**