**Obrazloženje izvršenja Financijskog plana u 2021. godini**

**Upravnog odjela za prostorno uređenje, graditeljstvo i obnovu**

**UVOD:**

Obrazloženje izvršenja financijskog plana za 2021. godinu se daje temeljem ustroja upravnih tijela iz 2019. godine, a temeljem koje je bio izrađen proračun za 2021. godinu.

Tijekom 2021. godine, 21. listopada 2021. godine donesena je Odluka o ustroju i djelokrugu upravnih tijela Sisačko-moslavačke županije („Službeni glasnik SMŽ“ broj 23/21), koja je stupila na snagu 29. listopada 2021. godine, te po kojoj je navedeni upravni odjel prestao s radom, a poslovi su preraspoređeni u nove odjela i to: poslovi zaštite okoliša, zaštite stanovništva, civilne zaštite su raspoređeni u novoosnovani Upravni odjel za poljoprivredu, ruralni razvoj, zaštitu okoliša i prirode, dok su poslovi prostornog uređenja, graditeljstva i e-Nekretnina uz imovinsko-pravne poslove, stambeno zbrinjavanje i obnovu u nadležnosti Upravnog odjela za prostorno uređenje, graditeljstvo i obnovu.

Budući da se proračun 2021. godine odnosi na rad Upravnog odjela za prostorno uređenje, graditeljstvo i zaštitu okoliša obrazloženje izvršenja daje pročelnica navedenog upravnog odjela, koja je sada privremena pročelnica Upravnog odjela za prostorno uređenje, graditeljstvo i obnovu.

Tijekom 2021. godine zbog preustroja upravih tijela, dio poslova koji je bio u djelokrugu Upravnog odjela za opću upravu i imovinsko-pravne poslove (imovinsko-pravni poslovi i stambeno zbrinjavanje) je prešao u nadležnost Upravnog odjela za prostorno uređenje, graditeljstvo i obnovu, te su sredstva u iznosu od 20 000,00 kuna (za rješavanje imovinsko-pravnih poslova) iskazana u proračunu Upravnog odjela i za ista se daje obrazloženje.

**OPĆI PRIKAZ POSLOVA UO:**

Upravni odjel je ustrojen u prosincu 2019. godine Odlukom o ustroju i djelokrugu upravnih tijela Sisačko-moslavačke županije („Službeni glasnik SMŽ“ broj 29/19), te je po navedenoj odluci Upravni odjel za prostorno uređenje, graditeljstvo i zaštitu okoliša obavljao poslove iz djelokruga:

* prostornog uređenja i gradnje
* e-Nekretnina
* zaštite okoliša i prirode
* civilne zaštite, zaštite od požara i humanitarnog razminiranja..

Budući da su poslovi bili različiti po svom obimu, karakteru i vrsti u Odjelu su bila uspostavljena dva odsjeka i to:

* Odsjek za prostorno uređenje, graditeljstvo i e-Nekretnine, koji ima sjedište u Sisku i 4 ispostave u Novskoj, Popovači, Glini i Hrvatskoj Kostajnici, s time da tri ispostave rade, dok ispostava u Hrvatska Kostajnica ne radi, već poslove za ovu ispostavu obavlja ispostava Novska.
* Odsjek zaštite okoliša i prirode - koji obavlja poslove zaštite okoliša i prirode, te poslove civilne zaštite, zaštite od požara, humanitarno razminiranje, zaštite na radu. Ovaj odsjek obavlja prethodno navedene poslove iz svoje nadležnosti za cijelu županiju.

Poslovi Upravnog odjela su najvećim dijelom vezani za provedbu zakonskih propisa iz područja prostornog uređenje, gradnje, nekretnina, zaštite okoliša, zaštite prirode, zaštite od požara, civilne zaštite, a od 2018. godine i zaštite na radu.

Svi poslovi Upravnog odjela su bili podijeljeni u tri skupine (obzirom na područje djelatnosti) i to:

* *PROSTORNO UREĐENJE, GRADITELJSTVO i E-NEKRETNINE*

Poslovi se odnose na stručno, tehničko, administrativne poslove iz upravnog područja prostornog uređenja, graditeljstva, ozakonjenja nezakonito izgrađenih zgrada, nekretnina, a osnovi zakoni na temelju kojih se izdaju različiti upravni/neupravni dokumenti po zahtjevu stranaka su: Zakon o gradnji („Narodne novine“ broj [153/13](https://narodne-novine.nn.hr/clanci/sluzbeni/2013_12_153_3221.html), [20/17](https://narodne-novine.nn.hr/clanci/sluzbeni/2017_03_20_456.html), [39/19](https://narodne-novine.nn.hr/clanci/sluzbeni/2019_04_39_802.html), 125/19), Zakon o komori arhitekata i komorama inženjera u graditeljstvu i prostornom uređenju („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1490.html), [114/18](https://narodne-novine.nn.hr/clanci/sluzbeni/2018_12_114_2217.html), 110/19), Zakon o poslovima i djelatnostima prostornog uređenja i gradnje („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1489.html), [118/18](https://narodne-novine.nn.hr/clanci/sluzbeni/2018_12_118_2350.html), 110/19), Zakon o postupanju s nezakonito izgrađenim zgradama („Narodne novine“ broj [86/12](https://narodne-novine.nn.hr/clanci/sluzbeni/2012_07_86_1963.html), [143/13](https://narodne-novine.nn.hr/clanci/sluzbeni/2013_12_143_3070.html), [65/17](https://narodne-novine.nn.hr/clanci/sluzbeni/2017_07_65_1495.html), [14/19](https://narodne-novine.nn.hr/clanci/sluzbeni/2019_02_14_280.html)), Zakon o upravnim pristojbama („Narodne novine“ broj [115/16](https://narodne-novine.nn.hr/clanci/sluzbeni/2016_12_115_2521.html)), Zakon o prostornom uređenju („Narodne novine“ broj [153/13](https://narodne-novine.nn.hr/clanci/sluzbeni/2013_12_153_3220.html), [65/17](https://narodne-novine.nn.hr/clanci/sluzbeni/2017_07_65_1494.html), [114/18](https://narodne-novine.nn.hr/clanci/sluzbeni/2018_12_114_2218.html), [39/19](https://narodne-novine.nn.hr/clanci/sluzbeni/2019_04_39_801.html), 98/19), Zakon o procjeni vrijednosti nekretnina („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1491.html)), Zakon o državnoj izmjeri i katastru nekretnina („Narodne novine“112/18), Zakon o općem upravnom postupku („Narodne novine“ broj 47/09) i dr., te niza pravilnika i uredbi.

Dokumenti koje izdaje Upravni odjel, a odnose se na prostorno uređenje, graditeljstvo i nekretnine su:

|  |
| --- |
| uvjerenje o statusu zemljišta; lokacijska informacija; suglasnost na prostorne planove JLS-a; potvrda parcelacijskog elaborata; obavijest o posebnim uvjetima i uvjetima priključenja; potvrda glavnog projekta; lokacijska dozvola; rješenje o utvrđivanju građevne čestice; prijava početka građenja /uklanjanja/pokusnog rada; potvrda parcelacijskog elaborata; potvrda elaborata etažiranja; građevinska dozvola, uporabna dozvola; rješenje o izvedenom stanju; mišljenja na procjembene elaborate; izvadci iz Zbirke kupoprodajnih cijena, informacije iz baze e-Nekretnina i dr. Upravni odjel vodi i administrativno tehničke poslove za potrebe Povjerenstva za procjenu vrijednosti nekretnina za područje cijele županije, osim grada Sisak. |
|  |

Poslovi upravnog odjela koji se odnose na prostorno uređenje i gradnju se obavljaju na četiri lokacije i to:

* sjedište Sisak - obavlja poslove za sljedeće JLS: općina Lekenik, Martinska Ves, Sunja i Dvor;
* Ispostava Glina - obavlja poslove za grad Glinu, te općine Gvozd i Topusko
* Ispostava Novska - obavlja poslove za gradove Novsku i Hrvatsku Kostajnicu, te općine Jasenovac, Lipovljani, Donji Kukuruzari, Majur i Hrvatsku Dubicu;
* Ispostava Popovača – obavlja poslove za grad Popovaču i općinu Velika Ludina.

Poslovi vezani uz nekretnine se obavljaju samo u Sisku za područje cijele županije osim Grada Sisak, koji ima ustrojenu zasebnu službu i Povjerenstvo za procjenu vrijednosti nekretnina na području grada.

Upravni odjel osim poslova na izdavanju akata prostornog uređenja i graditeljstva, te e-Nekretnina sudjeluje, odnosno vodi izradu prostornog plana županije i izmjene i dopune istog, te sudjeluje u izradi i donošenju prostornih planova JLS (daje podatke, zahtjeve i sl.), sudjeluje u izradi Izvješća o stanju u prostoru (županije i JLS-a), te radi i druge poslove iz svoje nadležnosti.

* *ZAŠTITA OKOLIŠA I PRIRODE*

Poslovi se prvenstveno odnose na provedbu, praćenje i izvješćivanje o pitanjima/problemima/rješenjima vezanim uz zaštitu okoliša i prirode, te održivo gospodarenje otpadom. Rad je utemeljen na nizu zakona između ostalih: Zakon o zaštiti okoliša (Narodne novine broj [80/13](https://www.zakon.hr/cms.htm?id=601), [153/13](https://www.zakon.hr/cms.htm?id=600), [78/15](https://www.zakon.hr/cms.htm?id=12072), [12/18](https://www.zakon.hr/cms.htm?id=27155), [118/18](https://www.zakon.hr/cms.htm?id=35943)), Zakon o zaštiti prirode (Narodne novine broj [80/13](https://www.zakon.hr/cms.htm?id=27247), [15/18](https://www.zakon.hr/cms.htm?id=27249), [14/19](https://www.zakon.hr/cms.htm?id=38733), 127/19), Zakon o održivom gospodarenju otpadom (Narodne novine broj  [94/13](https://www.zakon.hr/cms.htm?id=18823), [73/17](https://www.zakon.hr/cms.htm?id=18825), [14/19](https://www.zakon.hr/cms.htm?id=38735), 98/19), Zakon o zaštiti zraka (Narodne novine broj  127/19), Zakon o vodama (Narodne novine 66/19), Zakon o općem upravnom postupku (Narodne novine 47/09), Zakon o upravnim pristojbama („Narodne novine“ broj [115/16](https://narodne-novine.nn.hr/clanci/sluzbeni/2016_12_115_2521.html)), te niza pravilnika, odluka i uredbi koji se odnose na zaštitu okoliša, prirode i gospodarenje otpadom, kao i strategijama i planovima RH vezanim uz navedene teme.

U Upravnom odjelu se vodi Registar onečišćivanja okoliša (ROO), provode se postupci te izdaju sljedeći akti: dozvole za postupanje s neopasnim otpadom; dopuštenja za zahvate u zaštićenom području; rješenja na temelju provedenih postupaka prethodne i glavne ocjene utjecaja zahvata za ekološku mrežu; rješenja na temelju provedenih postupaka procjene utjecaja na okoliš (u nadležnosti županije, odnosno popisu za zahvate iz priloga III. Uredbe o procjeni utjecaja zahvata na okoliš, „Narodne novine“ broj 61/14 i 3/17) ;rješenja na temelju provedenih postupaka ocjene o potrebi procjene utjecaja na okoliš; izvješća s javnih rasprava po studijama utjecaja na okoliš, elaboratima za izdavanje okolišne dozvole i dr.; mišljenja o potrebi provedbe procjene utjecaja zahvata na okoliš; mišljenja o potrebi provedbe strateške procjene utjecaja strategije, plana, programa na okoliš; mišljenja o provedenom postupku strateške procjene utjecaja strategije, plana i programa na okoliš JLS-a; izdaju posebni uvjeta zaštite okoliša i prirode (u postupcima izdavanja lokacijske dozvole, izrade glavnog projekta za izdavanje građevinske dozvole i dr.); izdaju potvrde glavnog projekta; obavlja se praćenje stanja okoliša i prirode te dokumenata zaštite okoliša i prirode županije i JLS-a, izrada izvješća (o zraku, o provedbi planova gospodarenja otpadom i dr.) i dr.

Također se provode akcije i projekti koje se odnose na zaštitu okoliša i prirode, kao npr. organiziranja konferencija, čišćenja okoliša, radionica s djecom i mladima po pitanjima zaštite okoliša i prirode i dr.

Poslove zaštite okoliša i prirode se provode za prostor cijele županije, kao i za sve jedinice lokalne samouprave i Ministarstvo gospodarstva i održivog razvoja (po traženju).

* *ZAŠTITA I SPAŠAVANJE, ZAŠTITA OD POŽARA, RAZMINIRANJE I ZAŠTITA NA RADU*

Ovi poslovi su propisani Zakonom o zaštiti od požara („Narodne novine“ broj 92/10), Zakonom o vatrogastvu („Narodne novine“ broj 125/19), Zakonom o sustavu civilne zaštite („Narodne novine“ broj 82/15, 118/18, 31/20 i 20/21), Zakonom o zaštiti na radu („Narodne novine“ broj 71/14, 118/14, 154/14, 94/18 i 96/18) i dr.

Poslovi se odnose na zakonske obveze županije propisane prethodno navedenim zakonima, a provode se kroz pripremu, organizaciju, financiranje i praćenje rada Županijskog stožera civilne zaštite, Županijske vatrogasne zajednice, HGSS-a, kao i kroz provedbu projekata kao što je projekt razminiranja i dr.

Upravni odjel je pored prethodno navedenih poslova provodio i praćenje rada javnih ustanova kojima je osnivač i to: Zavoda za prostorno uređenje i Javne ustanove za upravljanje zaštićenim dijelima prirode SMŽ (praćenje izvršenja programa rada, financijskog poslovanja, provjere izjava o fiskalnoj odgovornosti i dr.)

Obzirom na sve prethodno izneseno (vrstu i skupinu poslova), u proračunu su planirane programske aktivnosti Upravnog odjela i iste se prate kroz programe i aktivnosti koje se financiraju iz proračuna, pa tako:

**REALIZIRANE AKTIVNOSTI U 2021. GODINI:**

U 2021. godini u Upravnom odjelu je zaprimljen velik broj zahtjeva koji su se uglavnom odnosili na izdavanje akata gradnje, te izdavanje uvjeta, potvrda i rješenja iz područja zaštite okoliša i prirode, te procjene utjecaja na ekološku mrežu, sukladno zakonskim propisima. Predmeti se vode i obrađuju kroz nekoliko elektronička sustava (e-Dozvola, e-Nekretnine, baza ROO i CIS).

U 2021. godini u sustavu e-Dozvole je zaprimljeno ukupno **1.810**  zahtjeva.

Zahtjevi se zaprimaju i u sustavu CIS (prostornog uređenja, zaštite okoliša i prirode i dr.), a broj je vidljiv kroz broj riješenih predmeta. Predmeti se rješavaju promptno, odnosno najduže u roku od 30 – 60 dana od dana podnošenja urednog i potpunog zahtjeva, skladno zakonskim rokovima.

Problem nepoštivanja rokova uglavnom ovisi o strankama, budući da predmeti nisu potpuni, a bez potpune dokumentacije i naplate troškova, iste nije moguće riješiti.

U 2021. godini iz područja prostornog uređenja i gradnje je riješeno ukupno **3.171** predmeta. Izdano je  1345upravnih akata i 1826 neupravnih akata.

Broj izdanih akta po ispostavama je bio sljedeći:

|  |  |  |  |  |
| --- | --- | --- | --- | --- |
| **ispostava** | **Sisak** | **Novska** | **Glina** | **Popovača** |
| UKUPNO: | 1.196 | 879 | 632 | 464 |

Broj izdanih građevinskih dozvola: 202 ; rješenja o izvedenom stanju (legalizacija): 444; uporabnih dozvola s tehničkim pregledom: 51 ; ostale uporabne dozvole: 437; ostalih dokumenata gradnje i prostornog uređenja: 2037.

Iz područja zaštite okoliša i prirode riješeno je ukupno 655predmeta, od čega se ističu dozvole za gospodarenje otpadom: 11; uvjeti zaštite okoliša i prirode: 238 ; ocjene prihvatljivosti zahvata na ekološku mrežu: 59; ocjene prihvatljivosti zahvata na okoliš: 2; dopuštenja za radnje i zahvate u zaštićenim područjima: 35 i dr.

Poslovi koji se odnose na nekretnine su sljedeći: izdavanje izvadaka iz baze; obrada Procjembenih elaborata; organiziranje i praćenje (izrada zapisnika) sjednica Stručnog povjerenstva; te izrada Izvješća o procjeni vrijednosti nekretnina za 2020. godinu. Izvješće za 2020. godinu je izrađeno te je krajem ožujka 2021. godine objavljeno na web stranicama županije.

Broj izdanih i obrađenih dokumenata u bazi e-Nekrenina je prikazan u tablici:

|  |  |
| --- | --- |
| izvadci iz baze | 172 |
| informacije iz baze | 1 |
| obrada novih elaborata | 80 |
| sjednice stručnog povjerenstva | 15 |
| Potvrde i izvadci iz matice | 10 |
| Potvrde o statusu zemljišta | 7 |

Za izdavanje akata prostornog uređenja, gradnje, zaštite okoliša i prirode, e-Nekretnina naplaćuju se pristojbe po Zakonu o upravnim pristojbama, te je to prihod županije koji se knjiži kao opći prihodi i primici.

**OBRAZLOŽENJE RASHODA (ORGANIZACIJSKA KLASIFIKACIJA)**

Prvotno planirani rashodi razdjela **016** – Upravni odjel za prostorno uređenje, graditeljstvo i zaštitu okoliša u proračunu za 2021. godinu su bili 8.877.050,00 kuna, što je rebalansom (I. i II) promijenjeno na 6.256.810,68 kuna, te je realizacija do 31. 12. 2021. godine bila 5.214.695,70 kuna, odnosno 83,4% s time da je realizacija Upravnog odjela bez ustanova bila 99,7 %; Zavoda za prostorno uređenje 87,2 %; i Javne ustanove za upravljanje zaštićenim prirodnim vrijednostima SMŽ 68,3 %.

Razdjel 016 se dijeli na prostorno uređenje, graditeljstvo i zaštitu okoliša; javnu ustanovu Zavod za prostorno uređenje i Javnu ustanovu za upravljanje zaštićenim dijelovima prirode SMŽ, a rashodi su sljedeći:

|  |  |  |  |
| --- | --- | --- | --- |
| **glava** | **planirani rashod**  **po rebalansu** | **ostvareni rashod** | **napomena** |
| 01601 - Prostorno uređenje, graditeljstvo i zaštita okoliša | 1.342.785,00 | 1.338.685,99 | obrazloženje u nastavku po programskoj klasifikaciji |
| 01602 - Javna ustanova Zavod za prostorno uređenje SMŽ | 2.747.451,98 | 2.396.300,38 | obrazloženje daje ravnatelj JU |
| 01603 - Javna ustanova za upravljanje zaštićenim prirodnim vrijednostima SMŽ | 2.166.573,70 | 1.479.709,42 | obrazloženje daje ravnateljica JU |
| UKUPNO: | 6.256.810,68 | 5.214.695,79 |  |

Obrazloženje rashoda razdjela 01601 Prostorno uređenje, graditeljstvo i zaštita okoliša (po programskoj klasifikaciji) se prikazuje po programima, te je s 31. 12. 2021. godine bio sljedeći:

|  |  |  |
| --- | --- | --- |
| **naziv programa** | **planirani rashod**  **po rebalansu** | **ostvareni rashod s**  **31. 12. 2021.** |
| Program 1001  program dokumenti prostornog uređenja | 20.000,00 | 18.300,00 |
| Program 1002  program zaštite okoliša i prirode | 447.785,00 | 447.385,99 |
| program 1003  program zaštite stanovništva | 875.000,00 | 873.000,00 |
| UKUPNO UO: | 1.342.785,00 | 1.338.685,99 |
| JU Zavod za prostorno uređenje | 2.747.451,98 | 2.396.300,38 |
| JU za upravljanje zaštićenim prirodnim vrijednostima SMŽ | 2.166.573,70 | 1.479.709,42 |
|  |  |  |
| **Program 1001 - Dokumenti prostornog uređenja** | | | |
| **Cilj programa** je osnažiti institucionalne kapacitete za strateško i prostorno planiranje, te osigurati zakonske i prostorne mogućnosti za gospodarski, ekonomski, kulturni i drugi razvoj Županije, sukladno zakonskim propisima i prostorno-planskoj dokumentaciji. Ovaj program obuhvaća i izradu i donošenje novih prostornih planova, odnosno izmjene i dopune istih.  Program obuhvaća poslove na vođenju postupaka, te donošenje rješenja iz područja prostornog uređenja i gradnje, predlaganje županu izdavanja suglasnosti na prostorne planove JLS-a, vođenje postupaka izrade i donošenja akata prostornog uređenja u nadležnosti županije i dr. (Izdavanje akata je propisano zakonom, a provodi se po zahtjevu stranaka.)  Ovaj program obuhvaća i postupke vođenja registra e-Nekretnina, izdavanja informacija i izvadaka, te izradu Plana približnih vrijednosti nekretnina na području SMŽ, a za potrebe procjene vrijednosti nekretnina koje se prodaju, unajmljuju i sl.  Program od studenog 2021. godine obuhvaća i rješavanje imovinsko- pravnih odnosa (odnosno izvlaštenja, a radi se o povjerenim poslovima državne uprave)  Provedba programa prati se kroz broj izdanih akta, izrađenih dokumenata, pa je tako tijekom 2021. godine izdano ukupno **3.171** akta prostornog uređenja i gradnje. U usporedbi s prethodnim godinama 2020. je izdano ukupno 2.882 akta, a iz čega je razvidno da je izdano 289 akta više nego 2020. godine, ali broj još nije na razini 2019.godine kada je izdano 3.685 akata. Razlozi u smanjenom broju izdanih akata su višestruki: pandemija korona virusa, razorni potresi, smanjenje broja stanovnika i dr.  Aktivnost procjene vrijednosti nekretnina se provodi sukladno zakonu, te se izdaju informacije i izvadci o približnim vrijednostima nekretnina za potrebe izrade elaborata kupoprodaje, najma i sl.  Do 31. 12. 2021. izdana su 172 izvatka iz baze podataka, a što je za 33 izvatka više nego 2020. godine kada je izdao ukupno 139 izvadaka iz baze podataka. Obrađeno je 80 novih procjembenih elaborata, te je održano 15 sjednica stručnog povjerenstva. Ovdje treba napomenuti da se pored obrade novih elaborata obavljaju i obrade starih, ispravljenih (po primjedbama članova Povjerenstva) elaborata, a što znatno povećava broj stvarno obrađenih elaborata.  U izvornom proračunu za ovaj program su planirana sredstva u iznosu od 250.000,00 kuna i to za:   * izradu dokumenata prostornog uređenja 200.000,00 kn * izradu Plana približnih vrijednosti nekretnina za područje SMŽ 50.000,00 kn.   Rebalansom su planirana sredstva ukinuta, jer je bilo razvidno da neće biti utrošena do kraja 2021. godine, budući da su odluke o izradi izmjena i dopuna prostornog plana županije (a za što su prvotno sredstva bila namijenjena) donesene tek krajem godine i to:   * Odluka o izradi IV. izmjena i dopuna Prostornog plana Sisačko-moslavačke županija donesena na 3. sjednici Županijske skupštine, 21. listopada 2021. godine, a dopunjena na 4. sjednici 25. studenog 2021. godine * Odluka o izradi V. izmjena i dopuna Prostornog plana Sisačko-moslavačke županija donesena na 5. sjednici Županijske skupštine, 21. prosinca 2021. godine.   Plan približnih vrijednosti nekretnina za područje SMŽ nije donesen jer se isti izrađuje na temelju državnog plana približnih vrijednosti koji nije donesen (do sada je objavljena probna II. faza Plana PPV RH).  Učinkovita realizacija ovog programa se prati kroz praćenje ostvarenja zadanih ciljeva, pa tako:   * Povećana je razina kvalitete pruženih usluga – planirano je izdavanje najmanje 130 građevinskih dozvola, a u 2021. godini su izdane ukupno 202 građevinske dozvole. * Ukupni broj izdanih akata prostornog uređenja i gradnje u 2021. godini je bio 3171. Budući da je broj planiranih akata iz područja prostornog uređenja 200 mjesečno tj. 2400 akta godišnje, vidljivo je da je izdano više od planiranog broja akata, stoga se može smatrati da se program pozitivno izvršava. * Brža dostupnost podataka i kvalitetnija opremljenost je ostvarena već 2018. godine kada je otvorena i opremljena Ispostava Glina. Zbog posljedica potresa ispostava je morala biti izmještena pa je od veljače 2021. godine na lokaciji u Topuskom. * Uvođenjem i radom sustava e-Dozvole u kojem se može on line podnijeti zahtjev za bilo koji akt koji izdaje Upravni odjel (vezano uz graditeljstvo i prostorno uređenje), povećana je učinkovitost izdavanja akta i praćenja izdavanja istih (stranke mogu pratiti stanje dokumenata putem sustava e-Građanina). * Izvješće o stanju nekretnina na području SMŽ u 2020. je doneseno i objavljeno na internetskim stranicama SMŽ, dok će izvješće za 2021., sukladno Zakonu biti izrađeno i doneseno do 31. 3. 2022.   Na temelju navedenih rezultata može se smatrati da se program uspješno provodi, a poboljšanjem i uvođenjem sustava e-Dozvole, e-Nekretnina smanjeni su rokovi izrade dokumenata te je uvedena mogućnost praćenja i kontrole istih.  Rebalansom proračuna je pod program Dokumenti prostornog uređenje otvorena nova aktivnost: A100004 Rješavanje imovinsko-pravnih odnosa. Navedena aktivnost je uvedena tek nakon preuzimanja poslova državne uprave (imovinsko-pravnih poslova koji uključuju izvlaštenja). Sredstava planirana za provedbu ove aktivnosti u iznosu od 20.000,00 kuna su sredstva koja su doznačena Županiji od strane Ministarstva pravosuđa i uprave za povjerene poslove državne uprave, a ta sredstva su sredstva namijenjena za isplatu naknada za izvlaštenje, koje je korisnik izvlaštenja deponirao u državni proračun, kada je vlasnik nekretnine uložio žalbu na rješenje o izvlaštenju. Spajanjem Ureda državne uprave sa županijom, sredstva se i dalje uplaćuju u državni proračun, ali je županija odgovorna za isplatu i praćenje isplate deponiranih sredstava (pozicija u rebalansu proračuna R4451). Županija obavlja povrat takvih sredstava koja nemaju karakter prihoda vlasnicima nekretnina koje su izvlaštene („izvlaštenicima“).  Dakle Ministarstvo pravosuđa i uprave je uplatilo u županijski proračun 20.000,00 kuna (povrat deponiranih sredstava u državnom proračunu za izvlaštenje), a isplata je izvršena u iznosu od 18.300,00 kn vlasnicima nekretnina koje su izvlaštene. | | | |

|  |
| --- |
| **Program 1002 - Zaštita okoliša i prirode** |
| **Cilj programa** je očuvanje i održivo korištenje prirodnih resursa, unaprjeđenje upravljanje okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera zaštite okoliša i prirode. Posebni ciljevi ovog programa su:   * osigurati provedbu zakonskih obveza županije po pitanjima zaštite okoliša i prirode * voditi registar onečišćivača i osigurati podatke za informacijski sustav zaštite okoliša, te kontinuirano surađivati s obveznicima i inspekcijom zaštite okoliša čime se doprinosi kvaliteti podataka * osigurati kvalitetu okoliša i prirode za postizanje boljeg standarda života stanovništva uz omogućavanje održivog gospodarskog razvoja županije * izraditi i donijeti dokumente zaštite okoliša i prirode utemeljene na dostupnim podacima * provoditi informiranje i uključivanje javnosti u rješavanje pitanja zaštite okoliša i prirode * uspostaviti jedinstveni sustav gospodarenja otpadom, te smanjiti količine odloženog otpada na neuređena odlagališta   Program se provodi kroz sljedeće aktivnosti:  AKTIVNOST 100001 - I*zrada dokumenata zaštite okoliša i prirode*   * Za potrebe donošenja odluka i izradu dokumenata iz područja zaštite okoliša i prirode, potrebno je pripremiti i izraditi određene stručne elaborate, programe, planova i izvješća, stoga su u izvornom proračunu bila planirana sredstva za ovu namjenu, a ista su rebalansom ukinuta. Planirana sredstva iz izvornog proračuna su bila namijenjena za izradu Geodetske podloge za proglašenje zaštite Zrinske gore, no kako ista nije ugovorena do kraja 2021. godine, sredstva su rebalansom ukinuta. * U postupcima donošenja i izrade dokumenata zaštite okoliša i prirode provode se postupci uvida i rasprava o kojima se obavezno obavještava javnost, te su za ove namjene u izvornom proračunu bila planirana sredstva koja su rebalansom ukinuta, jer su troškove provedenih postupaka financirali investitori, te dodatna sredstva u proračunu nisu bila potreba. * Važan segment zaštite okoliša i prirode su i projekti koji se provode u suradnji s gradovima/općinama, Ministarstvom, javnim ustanovama i dr. Za ovu godinu (svibanj 2021.) bilo je planirano održavanje međunarodne konferencije „Cjelovit pristup okolišu -2“, a za što su osigurana sredstva u iznosu od 20.000 kn, koja nisu utrošena jer je konferencija održana online 28.5.2021., te sredstva nisu bila potrebna za organizaciju i provedbu konferencije, stoga su rebalansom ukinuta. * Sukladno zakonskim propisima, županija je obvezna osigurati praćenje kakvoće sastavnica okoliša i informirati javnost o istima, a isto se provodi kroz vođenje registar onečišćavanja okoliša, te osiguranje podataka za informacijski sustav zaštite okoliša (način vođenja, metodologija, rokovi, način prikupljanja i dostave podataka su određeni zakonom i Pravilnikom o registru onečišćenja okoliša). Planirana sredstva za ovu namjenu (praćenje izvršenja Programa zaštite okoliša i Izvješće o stanju okoliša) u iznosu od 50.000 kuna su rebalansom ukinuta, jer Upravni odjel nije imao troškova za provedbu ovih aktivnosti.   AKTIVNOST 1000002 – *Praćenje stanja okoliša i prirode*   * U prvotnom proračunu za 2021. godinu osigurana su sredstva za eventualnu sanaciju onečišćenog okoliša, kada počinitelj zagađenja nije poznat, po nalogu inspekcije zaštite okoliša ili u slučajevima izvanrednog zagađenja okoliša, a kako ne bi došlo do trajnog onečišćenja zraka, vode, tla i prirode. Planirana sredstva u iznosu od 10.000 kn su rebalansom ukinuta jer ista nisu bila potreba za plaćanje sanacije onečišćenog okoliša. * U izvornom proračunu su osigurana i sredstva za naknaduvlasnicima nekretnina u zaštićenim područjimaako je uporaba i korištenje zaštićenog područja za određene svrhe ograničena ili zabranjena**,** sukladno Zakonu o zaštiti prirode.Planirani iznos od 10.000 kn je rebalansom ukinut jer tijekom 2021. godine nije bilo zahtjeva za isplatu po navedenoj osnovi. * Kroz provedbu programa – aktivnosti praćenja stanja okoliša i prirode, u proračunu su planirana i sredstva zasufinanciranje rada trgovačkih društava (čije udjele SMŽ posjeduje), a koja vode izgradnju centara za gospodarenje otpadom na koje će po izgradnji komunalni otpad odvoziti JLS-i s područja Županije, a to su trgovačko društvo Kodos d.o.o. (vlasništvo županije 8,50 % udjela), te trgovačko društvo CGO Šagulje d.o.o. (vlasništvo županije 24,5% udjela).   Za rad i provedbu aktivnosti trgovačkih društava u proračun se planiraju sredstva na temelju programa rada društva i financijskih planova. U 2021. godini planirana su sredstva u iznosu od ukupno 447.785,00 kuna, a do 31. 12. 2021. godine je utrošeno 447.385,99 kn i to:   * Za rad i aktivnosti trgovačkog društva Šagulje d.o.o. 367.784,93 kn * Za rad i aktivnosti trgovačkom društvu Kodos d.o.o. 79.601,06 kn.   Sukladno zadanim ciljevima program se uspješno provodi, a potvrda tome je sljedeće:   * izdano je ukupno **655** akata zaštite okoliša i prirode, a što je više od planiranih 40 mjesečno (tj. 480 godišnje); * Za trgovačka društva kojih je suvlasnik županija (Kodos i RCGO Šagulje) provode se redovne aktivnosti, te se sudjeluje u radu na skupštinama društava, donose se izvješća o radu i programi rada, te donose i kontroliraju financijski planovi. Centri za gospodarenje otpadom su u različitoj fazi realizacije, tj. CGO Babina Gora (kojeg vodi trgovačko društvo Kodos d.o.o.) je u fazi izgradnje (izgrađena je pristupna prometnica, trafostanica, provedena javna nabava za izgradnju centa, no ista ne nekoliko puta ponavljana, jer pristigle ponude prelaze planiranu vrijednost nabave), dok je RCGO Šagulje u fazi ishođenja dokumentacije za izgradnju (izrađena je studija utjecaja na okoliš, idejni projekt)   Za rad trgovačkih društva županija osigurava sredstva sukladno financijskim programima za tekuću godinu.  Na web stranicama županije se objavljuju informacije o izdanim aktima i dokumentima zaštite okoliša i prirode, te su u 2021. godini objavljene 2 obavijesti o javnim raspravama studija utjecaja na okoliš; 46 rješenja o procjeni utjecaja zahvata ili plana na ekološku mrežu i dr.  Međunarodna konferencija zaštite okoliša koja je trebala biti održana 2020. godine, no zbog korona virusa je održana online 28. svibnja 2021. godine. Na konferenciji je kroz usmena predavanja i poster sekciju prezentirao 77 znanstvenih, stručnih i preglednih radova. Autori radova su iz 10 zemalja. Svi radovi prošli su recenzentski postupak u kojem je sudjelovalo 139 recenzenata iz 13 zemalja.  Slijedom svega prethodno iznesenog može se smatrati da se ovaj program uspješno provodi. |

|  |
| --- |
| **1003 - Zaštita stanovništva** |
| **Cilj programa** je povećanje spremnosti i osiguranje preduvjeta za svrhovito djelovanje vatrogasne zajednice i njezinih članica (vatrogasnih društava), HGSS-a i drugih operativnih snaga civilne zaštite na suzbijanju, zaštiti i spašavanju u izvanrednim situacijama/katastrofama. Pored ovog glavnog cilja, određeni su i posebni ciljevi a to su:   * Povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica * Povećanje spremnosti i osiguranje preduvjeta za svrhovito djelovanje operativnih snaga civilne zaštite * Osiguranje rada stožera civilne zaštite * Povećanje spremnosti i opremljenosti HGSS-a * Edukacija djelatnika i osiguranje zaštite na radu djelatnika. |
| Ovim programom se nastoji osigurati zaštita stanovništva od katastrofa i velikih nesreća, zaštita stanovništva od minsko-eksplozivnih sredstava, nabava vozila, uređaja i opreme, te provođenje edukacije stanovništva, a kako bi se posljedice eventualnih nesreća i katastrofa svele na najmanju moguću mjeru.  Program je bio usmjeren na rad Stožera civilne zaštite SMŽ, te rad i opremanje operativnih snaga civilne zaštite (vatrogasaca, HGSS-a)  Program obuhvaća nekoliko aktivnosti i to:   * Zaštitu od požara (A100001) * Razvoj civilne zaštite (A100002) * Zaštitu od mina i eksplozivnih sredstava (A100003) * Nabavku opreme za civilnu zaštitu (A100004) * Zaštitu na radu (A100005)   Aktivnost *A100001* Z*aštite od požara* je propisana Zakonom o zaštiti od požara i Zakonom o vatrogastvu, a za navedenu aktivnost su planirana sredstva u iznosu od ukupno 1.180.000 kn, a ista su rebalansom smanjena na 820.000,00 kn, te je navedeni iznos do kraja 2021. godine utrošen u cijelosti za rad Županijske vatrogasne zajednice, sukladno Planu rada i financijskom planu. Sredstva namijenjena za izradu dokumenata i planova u iznosu od 50.000 kn; sredstva za nabavku opreme i uređaja u iznosu od 50.000 kn te sredstva namijenjena za hitne intervencije po nalogu županijskog vatrogasnog zapovjednika u iznosu od 10.000 kn su rebalansom ukinuta, jer za istima nije bilo zahtjeva/potreba.  Aktivnosti *A100002-* *Razvoj civilne zaštite i A100004 Nabavka opreme za civilnu zaštitu* su aktivnosti propisane Zakonom o sustavu civilne zaštite, a odvijaju se kroz rad i financiranje rada Stožera civilne zaštite SMŽ, operativnih snaga civilne zašite, nabavku opreme i dr.  Civilna zaštita je u prethodnom periodu sudjelovala u provođenju mjera Nacionalnog stožera civilne zaštite na suzbijanju širenja epidemije korona virusa, te su operativne snage civilne zaštite sudjelovale u svim aktivnostima vezanim uz potres koji je zadesio područje županije 28. i 29. 12. 2020. godine. Stožer civilne zaštite SMŽ je do kraja 2021. godine održao 6 sjednica. Tijekom navedenog perioda Stožer civilne zaštite je vodio podatke o preuzimanju opreme, raspodjeli iste po ustanovama, stanju skladišta i dr. Oprema je podijeljen svim ustanovama na području SMŽ koje su iskazale potrebu za istima (bolnicama, domovima zdravlja, domovima za starije i nemoćne, Crvenom križu...)  25. lipnja 2021. godine imenovan je novi Stožera civilne zaštite Sisačko-moslavačke županije, a odluka je objavljen u „Službenom glasniku SMŽ“ broj 16/21.  Od izvorno planiranih 145.000 kn, rebalansom je navedeni iznos smanjen na 55.000,00 kn, a sredstva su u iznosu od 50.000 kn utrošena za rad HGSS, 3.000,00 kuna je utrošena za platformu zajednice županija i gradova (godišnju članarinu), dok iznos od 2.000 kuna namijenjen za opremu za civilnu zaštitu nije bilo utrošen. Sredstva HGSS su utrošena u cijelosti tj. uplaćena na račun HGSS, po sporazumu i Programu javnih potreba za 2021. godinu. |
| Prvotno planirani iznos sredstava za aktivnost *A100003 - Zaštita od mina i eksplozivnih sredstava* u iznosu od 115.000 kuna je rebalansom ukinut, jer nije bilo zahtjeva/ potreba.  Aktivnost A100005 Z*aštita na radu* se provodi kroz edukaciju djelatnika i testiranje opreme bitne za zaštitu na radu, a prvotno planirana sredstva za ove svrhe u ukupnom iznosu od 15.000 kn su rebalansom ukinuta, jer nije bilo potrebe za provedbom prethodno navedenog. |
|  |

Obzirom da su u financijskom planu Upravnog odjela i sredstva proračunskih korisnika, a isti sukladno zakonu moraju izraditi svoja financijska izvješća za prethodnu godinu, te ista usvajaju upravna vijeća ustanova, obrazloženja izvršenja daju ravnatelji i to:

* ravnatelj Zavoda za prostorno uređenje Sisačko-moslavačke županije (prilog 1). Izvješće je usvojili Upravno vijeće ustanove dana 24. veljače 2022.godine (KLASA:022-02/22-02/02, URBROJ:2176-117-02-22-3)
* ravnateljica Javne ustanove za upravljanje zaštićenim dijelovima prirode SMŽ (prilog 2.). Izvješće je usvojili Upravno vijeće ustanove dana 30. ožujka 2022. (KLASA:023-04/22-01/01, URBROJ:2176-134-22-12)

Privremena pročelnica

Blanka Bobetko Majstorović, dipl. ing. biol.